
Analfabetismul politic al lui Ciucă și cuibul de viespi PNL 


Nicolae Ciucă pare pierdut... la fel ca Iohannis 


Partidul Naţional Liberal stă pe un butoi cu pulbere și fitilul e în mâinile lui Klaus 
Iohannis. Dar nu vom vorbi în articolul de față despre ce intenții are (încă) 
președintele, lăsăm această dezvăluire-bombă pentru zilele următoare. În 
schimb, merită să aruncăm o privire în cuibul de viespi de pe Modrogan 1, unde 
tot felul de găști își dispută supremaţia în partid. Este fiecare pentru el și 
niciunul cu PNL. 


Rareș Bogdan nu iese din cuvântul lui Iohannis Deocamdată 


Haosul pe care-l vedem acum în partid a fost creat chiar de liderul său, asta trebuie spus 
din start! Liberalii înșiși ne spun despre Nicolae Ciucă, fost premier, că este total depășit 
de situație. 


Ciucă, un general speriat 


Un personaj de care n-ar fi auzit nimeni dacă nu avea mari ambiţii politice și un servilism 
pe măsură, Nicolae Ciucă, acest general (preînstelat) timpuriu, a făcut praf Partidul 
Naţional Liberal reușind contraperformanţa să-l coboare sub 20% în mai toate sondajele 
reale, nu cele pe care echipele de PR le trimit televiziunilor. 


Analfabetismul politic al fostului ministru al Apărării nu avea cum să nu iasă la suprafață 
la un moment dat, iar acum s-a văzut cel mai bine când PNL n-a reușit să gestioneze un 
pui de criză în relația de guvernare cu PSD. Partidul Liberal este făcut praf și condus după 
ureche; cei drept, dintotdeauna au fost tot felul de interese în jurul marilor formaţiuni 
politice, știm asta, dar atunci când șeful cel mare intra în sală să participe la o ședință se 
lăsa liniștea, iar voinţa oricăruia dintre Brătieni era de fier, nimeni nu îndrăznea să miște 
în front. 


În frontul lui Ciucă, nu numai că se mișcă, dar insubordonarea e la ea acasă. Iulian 
Dumitrescu, prim-vicepreședintele care avea ambiții să stăpânească unul dintre serviciile 
de forță ale ţării, nu și-a ascuns marele plan, de a conduce partidul. El a aruncat 
ameninţări în stânga și-n dreapta și cam toată lumea știa că i-a dat ultimatum lui Nicolae 
Ciucă - zboară din funcţie dacă PNL pierde guvernarea după alegeri! 


Blaga și Boc așteaptă așteaptă 


Dimpotrivă, șeful liberalilor nu numai că habar nu are cum să-i adune pe oameni în jurul 
său, dar dă senzaţia că are în plan să curețe PNL de oamenii lui Băsescu, vechii 
„pedeliști”. În acest sens, lui Emil Boc i s-a arătat pisica (iar până la alegeri, cine știe ce 
altceva!) prin anunţul că va avea un contracandidat la Primăria Cluj-Napoca din interiorul 
partidului! 


Sabin Sărmaș, președintele Comisiei pentru Tehnologia Informaţiei și 
Comunicaţiilor din Camera Deputaţilor, omul lui Ciucă, după cum spun mulți, și-a 
anunţat intenţia de a candida împotriva lui Boc. Ce spune Sărmaș? Că orașul 
trebuie „să se ducă la următorul nivel, altfel se va sufoca în curând”. „E ca mămăliga care 
stă să explodeze”, mai zice săgeata lui Ciucă. 


Iată cum, sub conducerea actualului lider, liberalii își dau la gioale între ei. Și mai e timp, 
până la alegeri, să vedem și alte meciuri, poate chiar adevărate derbiuri, de ce nu?! 


Care sunt găștile liberale 


Degringoladă totală în PNL, vedem. Unii se trezesc să lovească în colegii lor pe la 
televiziuni, alții ciripesc în stânga și-n dreapta tot felul de planuri/scenarii post-alegeri. S- 
au format găști și nu mai ști care pe cine sprijină. De fapt, cam nimeni pe nimeni, e 
fiecare disperat să prindă un loc cât mai în față, iar toate alianțele formate sunt de 
conjunctură și interes. 


ÎI avem pe Rareș Bogdan care-i este loial președintelui Klaus Iohannis și public insistă ca 
PNL să-l nominalizeze pe Ciucă pentru Palatul Cotroceni, dar în același timp mai face ochi 
dulci și altora. Ciucă, după câte se pare, e cam singur, nu are loc în nicio barcă, Iohannis 
fiind dezamăgit și nemulțumit de el; dar fostul premier știe asta, cum e posibil să 
cunoască și ce plan are președintele cu Partidul Naţional Liberal, despre care Naţional va 
scrie zilele următoare. 


Grupul PDL-iștilor dă din colț în colț, lui Boc i se arată pisica, lui Blaga, dosarele, cam 
posomorâtă vremea pentru ei. 


Cu Bode la butoane, totul e posibil 


Și ce dovadă mai bună vreți că Nicolae Ciucă a pierdut hăţurile decât aceea că Lucian 
Bode a ajuns să conducă toată campania electorală din acest an?! Cel despre care tot 
„Sistemul” vorbește că a fost cel mai slab ministru de Interne postdecembrist se dă acum 
mare om politic, taie (facturi de milioane televiziunilor și site-urilor favorite) și spânzură 
în PNL, iar lui Ciucă nici măcar nu i se cere părerea. 

Lucian Bode șef de campanie chiar nu e de râs e de plâns 
Naţional i-a pregătit și lui câteva surprize, dar le vom prezenta la momentul oportun. 


Astfel stând lucrurile, să ne mai mirăm că PSD fuge de discuţiile cu PNL pe marginea 
comasării?! Păi, cu cine să discute, când la liberali e brambureala cât casa? Se aude că 
Marcel Ciolacu și Nicolae Ciucă au bătut palma și vor avea candidaţi comuni la alegeri. Să 
te ţii măcel între liberali! 

